text: Massevis af anholdelser i stor skunksag
  20 februar 2013 kl. 12.26
  Politiet afslører stor skunk-ring.
  Politiet har afsløret 20 skunk-laboratorier og anholdt over 20 personer.
  - Det her er en stor sag med rigtigt mange laboratorier, siger fortæller vicepolitiinspektør og leder af Task Force Vest Kirsten Fischer.
  I forgårs blev 6 personer blev anholdt og fremstillet i grundlovsforhør for dobbelt døre og fængslet i 4 uger.
  I går blev der lavet en razzia mod en række skunk-laboratorier. 15 vietnamere blev anholdt.
  I Syd- og Sønderjyllands har politiet ransaget 4 adresser.
  På Nordborgvej i Nordborg fandt politiet et hus, som var indrettet til fremstilling af skunk.
  To vietnamesiske mænd forsøgte at flygte, men blev anholdt.
  I Lysabildgade i Lysabild på Sydals fandt politiet et fuldt fungerende skunklaboratorium. Her blev der beslaglagt en større mængde hampplanter. 
  En 33-årig vietnamesisk mand blev anholdt på stedet.
  På Harevej i Egebæk ved Ribe viste et hus sig at indeholde et skunk-laboratorium. der var nedlagt for nylig. På ejendommen blev en 46-årig vietnamesisk mand anholdt.
  På Dalmosevej i Grimstrup ved Årre øst for Esbjerg lå der også et skunk-laboratorium. Det var tomt, men politiet beslaglagde en større mængde skunk-planter og produktionsudstyr.
  - Vi har løbende under efterforskningen i denne sag fået rigtigt gode og brugbare henvendelser fra offentligheden, siger Kirsten Fischer.
  Task Force Vest er en særlig enhed, der efterforsker rocker- og bandekriminalitet, organiseret indbrudskriminalitet, hælerier og hjemmerøverier.
  